[Foto's] Erasmusrand-voetgangerbrug suksesvol verwyder | Maroela Media
Alan Agaienz, 'n projekbestuurder by die Suid-Afrikaanse Nasionale Padagentskap (Sanral), het gesê die afbreek van die 32 jaar oue brug kom ná vier maande se beplanning. "Ons moes besluit of ons die brug stuk vir stuk gaan afbreek oor 'n spesifieke tydperk of ons dit op een slag doen en die hoofweg vir agt uur sluit."
Volgens Agaienz is geen plofstof gebruik om die brug af te breek nie en is die brug stuk vir stuk met meganiese toerusting afgesny en met vragmotors verwyder. Die brug is in 2015 erg beskadig en vir voetgangers gesluit. Sanral het hierna 'n tydelike loopvlak langs die Solomon Mahlangu-brug vir voetgangers en fietsryers aangebring. 'n Kontrakteur is aangestel om die Erasmusrand-voetgangerbrug te stabiliseer.
Agaienz het intussen gesê 'n tender vir die ontwerp en vervanging van die Erasmusrand-voetgangerbrug het op 24 Maart gesluit en die konstruksie van die nuwe voetgangerbrug sal vroeg in 2017 begin.
Baie geluk aan die Projekspan wat hierdie projek deeglik beplan het en tot uitvoer gebring het. Die hoofweg was voor die spertyd oopgestel. Dit wys jou wat gedoen kan word as jy iets deeglik beplan en jou plan tot uitvoering bring en nie verskonings maak nie. Well done almal.
Hoewel die verkeer my persoonlik nie geraak het nie, wel gedaan manne. Moet sê die foto is noggal indrukwekkend.